cyanic-selkie/wikianc huggingface dataset:
யசோவர்மன் (பரமார வம்சம்)
யசோவர்மன் (Yashovarman) ஆட்சிக்காலம் பொ.ச. 1133-1142 ) மத்திய இந்தியாவின் மால்வா பகுதியில் ஆட்சி செய்த பரமரா வம்சத்தைச் சேர்ந்த ஒரு இந்திய அரசனாவான். இவன் சோலாங்கி மன்னன் செயசிம்ம சித்தராசனால் தோற்கடிக்கப்பட்டு சிறையில் அடைக்கப்பட்டான். மேலும் பொ.ச. 1134க்குப் பிறகு சோலங்கியர்யர்களுக்கு அடிபணிந்து ஆட்சி செய்ததாகத் தெரிகிறது.
ஆரம்ப கால வாழ்க்கை
யசோவர்மன் தன் தந்தை நரவர்மனுக்குப் பிறகு ஆட்சிக்கு வந்தான். இவனது பொ.ச.1135 ஆண்டு உஜ்ஜைன் கல்வெட்டு இவனை மகாராஜா யசோவர்ம தேவன் என்று குறிப்பிடுகிறது. இந்த சமசுகிருத மொழி கல்வெட்டு ஒரு கிராமத்தின் மானியத்தை பதிவு செய்கிறது.
பொ.ச.1134 வாக்கில், சந்தேல மன்னன் மதனவர்மன், பேட்வா ஆற்றங்கரையில் அமைந்திருந்த பரமரா இராச்சியத்தின் கிழக்குப் பகுதிகளைக் கைப்பற்றினான் என அவனது அவுகாசி மானியக் கல்வெட்டு மூலம் தெரிகிறது. மேற்கு எல்லையில், யசோவர்மன் சோலாங்கிய மன்னன் செயசிம்ம சித்தராசனிடம் தோல்வியடைந்தான்.
செயசிம்ம சித்தராசனிடம் ஏற்பட்டத் தோல்வி
சமகால சோலாங்கிய அரசவையில் இருந்த சைன அறிஞரான ஹேமச்சந்திரரின் கூற்றுப்படி, செயசிம்மன் புனித நகரமான உஜ்ஜைனிக்கு செல்ல விரும்பியதால் பரமரா இராச்சியத்தின் மீது படையெடுத்தான். 14ஆம் நூற்றாண்டின் எழுத்தாளர் மெருதுங்கா தனது பிரபந்த-சிந்தாமணி என்ற நூலில் போருக்கான வேறு காரணத்தைக் குறிப்பிடுகிறார். மெருதுங்காவின் கூற்றுப்படி, செயசிம்மன் யாத்திரைக்கு சென்றிருந்தபோது யசோவர்மன் சோலாங்கிய தலைநகர் மீது படையெடுத்தாரன். அதற்கு பதில் செயசிம்மன் பரமாரவின் தலைநகர் தார் நகரின் மீது படையெடுத்தான். மெருதுங்காவின் கணக்கு நம்பத்தகுந்ததாகத் தெரியவில்லை. ஏனெனில் இந்த நேரத்தில் பரமாரர்கள் சக்தி வாய்ந்த சோலாங்கிய இராச்சியத்தின் மீது படையெடுக்க மிகவும் பலவீனமாக இருந்தனர்.
பொ.ச. 1139 ஆண்டு தாகோத் கல்வெட்டு, செயசிம்மன் மாலவாவின் (தற்போதைய மால்வா, மத்தியப் பிரதேசம்) மன்னனை சிறையில் அடைத்ததாகக் கூறுகிறது. இது ஹேமச்சந்திரனால் ஆதரிக்கப்பட்டது. இந்தத் தோல்வியின் விளைவாக, அதன் தலைநகரான தார் உட்பட பரமரா இராச்சியத்தின் பெரும் பகுதி சோலாங்கிய ஆட்சியின் கீழ் வந்தது. செயசிம்மன் மகாதேவனை அவந்தி - மண்டல (மாளவா) ஆளுநராக நியமித்தான். சோலாங்கிய மன்னன் அவந்தி-நாதன் ("அவந்தியின் இறைவன்") என்ற பட்டத்தை ஏற்றுக்கொண்டான். இது அவரது பொ.ச.1137 காலா கல்வெட்டு மூலம் சான்றளிக்கப்பட்டது.
பொ.ச. 1136-1143 காலத்தில் தார் நகரமும் உஜ்ஜைனியும் சோலாங்கியர்களின் கட்டுப்பாட்டில் இருந்தது. யசோவர்மனுக்குப் பிறகு முதலாம் ஜெயவர்மன் தார் நகரம் அல்லது குறைந்தபட்சம் முன்னாள் பரமாரப் பிரதேசத்தின் ஒரு பகுதியையாவது மீட்டெடுக்க முடிந்தது.
உசாத்துணை
பகுப்பு:குசராத் வரலாறு பகுப்பு:இந்திய அரசர்கள் பகுப்பு:இந்திய அரச மரபுகள்
புரத நைத்திரசன் அலகு
புரத நைத்திரசன் அலகு (Protein nitrogen unit)  ஒவ்வாமை தோல் சோதனைகளில் பயன்படுத்தப்படும் சேர்மங்களின் ஆற்றலை அளவிடுகிறது. அளவிடப்படும் ஆற்றலின் அலகு 0.01 மீநுண்கிராம் பாசுப்போதங்குசிடிக் அமிலம் வீழ்படிவாக்கும் புரத நைத்திரசன் அளவுக்கு சமமானதாகும். ஆற்றல் அளவீடுகள் அளவீட்டு நுட்பத்தைப் பொறுத்ததாகும். எனவே வெவ்வேறு உற்பத்தியாளர்களின் முடிவுகளை நம்பத்தகுந்த வகையில் ஒப்பிட முடியாது. இதன் விளைவாக புரத நைத்திரசன் அலகுகள் உயிர் சமத்துவ ஒவ்வாமை அலகுகளாக மாற்றப்படுகின்றன. நிலையான ஆற்றல் குறிக்கும் தயாரிப்புகளைப் பயன்படுத்தி தோல் சோதனை மூலம் இவை அளவிடப்படுகின்றன.
மேற்கோள்கள்
பகுப்பு:மருத்துவக் கருவிகள்
கே லூசாக்கின் விதி
1808 ஆம் ஆண்டில் கே லூசாக் நிறுவிய வாயுக்களின் அழுத்த விதிக்காக மிகவும் அங்கீகரிக்கப்பட்டார். அந்த விதியானது பின் வருமாறமையும்: ”ஒரு மூடப்பட்ட கொள்கலனில் உள்ள வாயுவின் அழுத்தமானது அதன் வெப்பநிலையுடன் நேர் விகிதத் தொடர்பினைக் கொண்டிருக்கும்”
முதன்முதலில் ஒரு குறிப்பிட்ட நிறையுள்ள, மாறாத கன அளவுள்ள வாயுவின் அழுத்தத்திற்கும் வெப்பநிலைக்கும் உள்ள தொடர்பை நிறுவுவதற்கு, அனைவராலும் ஏற்றுக்கொள்ளப்படக்கூடிய ஒரு நிறுவலைத் தந்தமைக்காக, மிகச் சரியான முறையில் கே லூசாக் மதிக்கப்படுவதாக நவீன காலத்திய அறிஞர்கள் கூறுகிறார்கள். இந்த விதிகள் முறையே அழுத்த விதி அல்லது அமான்டன் விதி மற்றும் டால்ட்டனின் விதி என வெவ்வேறு விதமாக அழைக்கப்பட்டன.
கன அளவுகளின் அடிப்படையிலான வாயுக்களின் கூடுகை விதி
வலது|thumb|180x180px|திட்ட வெப்ப அழுத்த நிலையில் 3 மீ3 கன அளவுள்ள ஐதரசனானது 1 மீ3 கன அளவுள்ள நைட்ரசனுடன் வினைபட்டு 2 மீ3 கன அளவுள்ள அம்மோனியா வாயுவைத் தருகிறது. கன அளவின் அடிப்படையிலான வாயுக்களின் கூடுகை விதியானது, ”வாயுக்கள் ஒன்றொடொன்று வினைபுரிந்து வாயுக்களையே விளைபொருளாகத் தரும் வினையில், எல்லா கன அளவுகளும் ஒரே வெப்பநிலை மற்றும் அழுத்தத்தில் அளக்கப்படுமேயானால், ”வினைபடு வாயுக்களின் கன அளவுகள் மற்றும் வினை விளை பொருட்களின் கன அளவுகள் இவற்றுக்கிடையேயான விகிதமானது எளிய முழு எண்கள் வடிவத்திலேயே இருக்கும்”. உதாரணமாக, 2 பங்கு கன அளவுள்ள ஐதரசனானது 1 பங்கு கன அளவுள்ள ஆக்சிசனுடன் வினைபுரிந்து 2 பங்கு கன அளவுள்ள வாயு நிலை நீரைக் கொடுக்கும் என்பதை கே லுாசாக் கண்டறிந்தார்.
கே லூசாக்கின் முடிவுகளின் அடிப்படையில், ஒரே வெப்பநிலை மற்றும் அழுத்தத்தில் சம கன அளவுள்ள வாயுக்கள் சம எண்ணிக்கையிலான மூலக்கூறுகளையே கொண்டிருக்கும் என்ற கருத்தினை உடைய அவகாதரோவின் விதியை அமேடியோ அவகாதரோ வெளியிட்டார். அவகாதரோவின் இந்தக் கருதுகோள் முன்னதாகக் கூறப்பட்ட முடிவிற்கு இவ்வாறு பொருள் தருகிறது:
இது பின்வருமாறும் கருதப்படலாம்.
1808 ஆம் ஆண்டில் சோசப் லூயிசு கே லூசாக் வாயுக்களின் கூடுகை விதியை உலகிற்கு அறிவித்தார். இருப்பினும், 1860 ஆம் ஆண்டில் நடைபெற்ற முதல் சர்வதேச வேதியியல் மாநாட்டில் இத்தாலிய வேதியியலாளர் இஸ்டனிசுலா கன்னிசாரோவினால் திருப்திகரமாக விளக்கப்படும் வரை அவகாதரோவின் கற்பிதக் கொள்கையானது மற்ற வேதியியலாளர்களால் ஏற்றுக்கொள்ளப்படாமலேயே இருந்தது.
மேற்கோள்கள்
பகுப்பு:வளிம விதிகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
2016 கோடைக்கால ஒலிம்பிக் விளையாட்டுப் போட்டிகள்
2016 கோடைக்கால ஒலிம்பிக் விளையாட்டுப் போட்டிகள், (2016 Summer Olympics), அலுவல்முறையில் 31வது ஒலிம்பியாட்டின் விளையாட்டுக்கள்  (Games of the XXXI Olympiad) அல்லது ரியோ டி செனேரோ 2016 ஒலிம்பிக் விளையாட்டுக்கள் ஆகத்து 5, 2016 முதல் ஆகத்து 21, 2016 வரை பிரேசிலின்  இரியோ டி செனீரோ மாநகரத்தில் நடைபெற்ற உலக ஒலிம்பிக் விளையாட்டுக்களாகும். 2016 கோடைக்கால மாற்றுத்திறனாளர் ஒலிம்பிக் விளையாட்டுக்களும் இதே நகரத்தில் இதே குழுவின் மேற்பார்வையில் செப்டம்பர் 7 முதல் 18 வரை நடைபெற உள்ளன. அக்டோபர் 2, 2009 இல் கோபனாவன், டென்மார்க்கில் நடைபெற்ற பன்னாட்டு ஒலிம்பிக் குழுவின் 121ஆவது அமர்வில் போட்டிகளை நடத்தும் நகரமாக இரியோ டி செனீரோ அறிவிக்கப்பட்டது.
பங்கேற்கும் நாடுகளின் எண்ணிக்கையிலும் போட்டியிடப்படும் விளையாட்டுக்களின் எண்ணிக்கையிலும் இந்த ஒலிம்பிக்சு சாதனை நிகழ்த்தியுள்ளது. 206 தேசிய ஒலிம்பிக் குழுக்களின் 10,500க்கும் கூடுதலான விளையாட்டு வீரர்கள் பங்கேற்றனர்; முதன்முறையாக கொசோவோவும் தெற்கு சூடானும் பங்கேற்றன. 28 ஒலிம்பிக் விளையாட்டுக்களில் மொத்தம் 306 பதக்க கணங்கள் வழங்கப்பட்டன; 2009இல் பன்னாட்டு ஒலிம்பிக் குழு சேர்த்த எழுவர் ரக்பி, குழிப்பந்தாட்டம் போட்டிகளும் இதில் அடங்கும். நடத்தப்படும் நகரத்தின் 33 நிகழிடங்களிலும், சாவோ பாவுலோ, பெலோ அரிசாஞ்ச், சவ்வாதோர், பிரசிலியா, மனௌசு நகரங்களில் ஒவ்வொரு இடத்திலும் போட்டிகள் நடந்தன.
இந்திய அணியின் பங்கேற்பு
ஒலிம்பிக் போட்டியில் பங்கேற்கும் இந்திய அணிக்காக கிரிக்கெட் வீரர் சச்சின் டெண்டுல்கர், தமிழக இசையமைப்பாளர் ஏ.ஆர்.ரகுமான், ஒலிம்பிக் விளையாட்டு வீரர் அபினவ் பிந்த்ரா ஆகியோர் தூதர்களாக நியமிக்கப்பட்டனர்.
துவக்க விழா
துவக்கவிழா ஆகத்து 5, 2016 அன்று மரக்கானா விளையாட்டரங்கத்தில் இரவு 8 மணிக்குத் துவங்கி நடந்தது.
விளையாட்டுப் போட்டிகள்
2016 கோடை ஒலிம்பிக்கில் 28 விளையாட்டுக்களில் 41 பிரிவுகளில் 306 நிகழ்வுகள் நடைபெற்றன.
காற்பந்தாட்டம்
இரியோ டி செனீரோவின் மரக்கானா அரங்கை விட சில காற்பந்தாட்டப் போட்டிகள் சாவோ பாவுலோ, பெலோ அரிசாஞ்ச், சவ்வாதோர், பிரசிலியா, மனௌசு ஆகிய நகரங்களில் உள்ள ஐந்து அரங்குகளில் நடைபெற்றன.
பங்கேற்கும் தேசிய ஒலிம்பிக் குழுக்கள்
அனைத்து 206 தேசிய ஒலிம்பிக் குழுக்களிலிருந்தும் குறைந்தது ஒரு விளையாட்டு வீரராவது போட்டிகளில் பங்கேற்க தகுதி பெற்றிருந்தார். இந்தப் போட்டிகளில் பங்குபெற தகுதி பெற்ற முதல் மூன்று நாடுகளாக செருமனி, பெரிய பிரித்தானியா, நெதர்லாந்து இருந்தன. 2014ஆம் ஆண்டு உலக குதிரையேற்ற விளையாட்டுக்களில் வென்றதால் குதிரேயேற்ற நடைப்பயிற்சியில் இந்த நாடுகள் ஒவ்வொன்றிலிருந்தும் நான்கு விளையாட்டாளர்கள் தகுநிலைக்கு எட்டினர்.
தெற்கு சூடான், கொசோவோ ஆகிய நாடுகள் முதல் முறையாக ஒலிம்பிக்கில் பங்கெடுத்தன. ஐரோப்பிய ஒன்றியத்தில் ஏற்பட்ட அகதிகள் பிரச்சனை காரணமாகவும் மற்ற நாடுகள் எதிர்கொள்ளும் அகதிகள் பிரச்சனை காரணமாகவும் பத்து பேர் கொண்ட அகதிகள் ஒலிம்பிக் அணி உருவாக்கப்பட்டு பங்குகொண்டது. இந்த அணி ஒலிம்பிக் கொடியின் கீழ் அணிவகுப்பில் கலந்துகொண்டது. குவைத் அரசு அந்நாட்டு ஒலிம்பிக் ஆணையத்தில் தலையிடுவதாக கூறி ஐந்து ஆண்டுகளில் இரண்டாம் முறையாக குவைத் 2015 அக்டோபர் மாதம் ஒலிம்பிக்கில் பங்கேற்பது தடை செய்யப்பட்டது. இது முதன்முறை 2010இல் தடைசெய்யப்பட்டது அத்தடை 2012இல் விலக்கிக்கொள்ளப்பட்டது.
மே 16
வெளி இணைப்புகள்
பகுப்பு:மே பகுப்பு:ஆண்டின் நாட்கள்
2016 கோடைக்கால ஒலிம்பிக் விளையாட்டுப் போட்டிகள்
நற்பேறு சின்னங்கள்
பிரேசிலிய பாடலாசிரியர் வினிசியசு டி மோரேசை நினைவுறுத்தி கோடை ஒலிம்பிக்கின் சின்னம், வினிசியசு என்ற பெயரிடப்பட்டுள்ளது. வினிசியசின் வடிவம் பிரேசிலிய காட்டுயிரை எதிரொளிக்கின்றது; "பூனைகளின் விரைவியக்கம், குரங்குகளின் அசைவாட்டம், பறவைகளின் நளினத்தை" இணைக்கின்றது. இந்த கதாபாத்திரத்தின் கைகளையும் கால்களையும் எவ்வளவு தொலைவு வேண்டுமானாலும் நீட்டலாம். இசைக்கலைஞர் டாம் சோபிமை நினைவுறுத்தி மாற்றுத் திறனாளர் ஒலிம்பிக்கின் சின்னம், டாம் பெயரிடப்பட்டுள்ளது. டாமின் வடிவமைப்பு பிரேசிலியக் காடுகளில் உள்ளத் தாவரங்களை எதிரொளிக்கின்றது; டாமின் தலையிலுள்ள இலைகளிலிருந்து எந்தப் பொருளையும் வெளியிழுக்கலாம்.
நிறைவு விழா
நிறைவு விழா மரக்கானா விளையாட்டரங்கத்தில் ஆகத்து 21, 2016 அன்று நடைபெற்றது.
சாதனைகள்
2016 இரியோ ஒலிம்பிக்கில் பல்வேறு போட்டிகளில் 27 உலக சாதனைகளும் 91 ஒலிம்பிக் சாதனைகளும் நிகழ்த்தப்பட்டன.
பதக்கங்கள்
IOA - ஒலிம்பிக் கொடியின் கீழ் போட்டியிட்ட தனி நபர். இது அகதிகள் குழு\அணி அல்ல. அகதிகள் அணியும் ஒலிம்பிக் கொடியின் கீழ் போட்டியிட்டது. குவைத்தின் பாகித்-அல்-திகானி துப்பாக்கி சுடும் போட்டியில் (இரு டிராப்) தங்கம் வென்றார்.
வெளி இணைப்புகள்
பகுப்பு:பிரேசிலில் விளையாட்டு பகுப்பு:2016 ஒலிம்பிக் விளையாட்டுக்கள்
பொம்மசமுத்திரம் மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேக்காமண்டபம் அஞ்சல் நல்லுகோட்டு அய்யனார் சாஸ்தா கோயில்
மேக்காமண்டபம் அஞ்சல் நல்லுகோட்டு அய்யனார் சாஸ்தா கோயில் தமிழ்நாட்டில் கன்னியாகுமரி மாவட்டம், மேக்காமண்டபம் அஞ்சல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், நாகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொம்மி எம்பங்வா
பொம்மி எம்பங்வா (Pommie Mbangwa , பிறப்பு: சூன் 26 1976), சிம்பாப்வே அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், 29 ஒருநாள் பன்னாட்டுத் துடுப்பாட்டப் போட்டிகளிலும் 62 முதல்தர துடுப்பாட்டப் போட்டிகளிலும், 64 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1996 -2000 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1996 -2002 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
பொம்மி எம்பங்வா - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 13 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1976 பிறப்புகள் பகுப்பு:வாழும் நபர்கள்
சூழலியல் திறனாய்வு
சூழலியல் திறனாய்வு (Ecocriticism) என்பது, இலக்கியத்துக்கும் சுற்றுச்சூழலுக்கும் உள்ள உறவைப் பல்துறைக் கோணத்தில் நோக்கும் பரந்துபட்ட ஆய்வாகும். இதை மேற்கொள்ளும் இலக்கிய அறிஞர்கள், சுற்றுச்சூழல் அக்கறையை வெளிப்படுத்தும் படைப்புகளை எடுத்துக்கொண்டு அவை இயற்கையை அணுகும் பாங்குகளை ஆராய்வர். சூழலியல் திறனாய்வாளர்களுள் சிலர், தற்காலச் சுற்றுச்சூழல் நிலையை சீர்செய்யும் நோக்கில் வாய்ப்புள்ள தீர்வுகளைத் திரட்டுவர். எனினும் சூழலியல் திறனாய்வின் நோக்கம், வழிமுறை, வரம்பு ஆகியவை பற்றி ஆய்வாளர்களுக்கிடையே கருத்து வேறுபாடு நிலவுகிறது.
ஐக்கிய அமெரிக்காவில் பெரும்பாலும் இலக்கிய - சுற்றுச்சூழல் ஆய்வு மன்றத்தோடு (ASLE) சூழலியல் திறனாய்வு இணைத்துப் பார்க்கப்படுகிறது. சூழல்சார் மானுடப்புல ஆய்வாளர்களுக்காக ஒரு மாநாட்டை இரண்டாண்டுகளுக்கு ஒரு முறை இம்மன்றம் நடத்துகிறது. மேலும் இப் புலத்தில்  நடப்பிலுள்ள பன்னாட்டு ஆய்வுகளின் தொகுப்பாக இலக்கிய - சுற்றுச்சூழல் பல்துறை ஆய்வுகள்  (ISLE) என்ற ஆய்விதழை வெளியிட்டுவருகிறது.
சூழலியல் திறனாய்வுக்கு பசுமை (பண்பாட்டு) ஆய்வுகள், சூழற்செய்யுளியல், சூழல்சார் இலக்கியத் திறனாய்வு உள்ளிட்ட பிறபெயர்களும் உண்டு. இலக்கியம், காட்சிக் கலைகள், இசை போன்ற பண்பாட்டுத் துறைகளிலேயே சூழலியல் திறனாய்வு கண்ணாயிருந்தாலும் இதற்கு அறிவியல்,   சூழலியல், சூழலியம், பசுமை வடிவமைப்பு, உயிரி அரசியல், சூழலியல் வரலாறு, சமூகச் சூழலியல்,  மெய்யியல், சமூகவியல் உள்ளிட்ட பிற துறைகளும் பங்களிக்கின்றன.
புவியின் சூழல் இக்கட்டை மேற்கொள்ள வேண்டுமெனில், மாந்தருக்கும் இயற்கைச் சூழலுக்கும் உள்ள தொடர்புகள் இன்றியமையாதவை என்ற கருதுகோளே சூழலியல் திறனாய்வின் அடிப்படையாக உள்ளது.
வரலாறு
1962-இல் அமெரிக்க எழுத்தாளர் ரேச்சேல் கார்சன் வெளியிட்ட மௌன வசந்தம் (Silent Spring) என்ற நூல், 1960கள் மற்றும் 1970களின் பிற்பகுதியில் சூழலியத்தின் பெருவளர்ச்சிக்கு வித்திட்டது. அப்போதிலிருந்து சுற்றுச்சூழல் எண்ணமுள்ள தனியர்களும் அறிஞர்களும், சூழல் கோட்பாடு மற்றும் திறனாய்வு தொடர்பான முற்போக்குப் படைப்புகளை வெளியிட்டு வருகின்றனர். இருப்பினும், இலக்கியத்தின் சூழல் / சுற்றுச்சூழல் முகத்தை ஆராயும் ஒழுங்கமைவான இயக்கமேதும் இல்லாமையால் இப் படைப்புகள், முல்லைநிலவியம் (pastoralism), மாந்தர் சூழலியல், பிராந்தியவாதம், அமெரிக்க ஆய்வுகள் போன்ற வெவ்வேறு தலைப்புகளில்   வகைப்படுத்தப்பட்டன.
எடுத்துக்காட்டாக பிரித்தானிய மார்க்சியத் திறனாய்வாளர்  ரேமண்ட் வில்லியம்ஸ்,  1973-இல் நாட்டுப்புறமும் நகர்ப்புறமும் (The Country and the City)  என்ற பெயரில் முல்லைநில இலக்கியம் குறித்த ஒரு ஆய்வுநூலை வெளியிட்டார்.
1974-இல் ஜோசப் மீக்கர் வெளியிட்ட உயிர்வாழ்தலின் இன்பியல் (The Comedy of Survival) என்ற நூல், [ பின்னாளில் சூழலியல் திறனாய்வு மற்றும் சுற்றுச்சூழல் மெய்யியல் மீது தாக்கம் செலுத்திய ] வாதமொன்றின் பதிப்பை முன்மொழிந்தது; இயற்கையைவிட்டுப் பண்பாட்டைப் பிரித்து அதைத் தார்மீக ஆதிக்கநிலைக்கு உயர்த்தும் மேலைப் பண்பாட்டு மரபே சுற்றுச்சூழல் நெருக்கடிக்கு முதன்மைக் காரணம் என்பது அவ் வாதம். உயிர்வாழ்தலை விடத் தார்மீகப் போராட்டங்களை முதன்மையாகக் கருதும் ஒரு நாயகனின் துன்பியல் பிம்பத்தில் இத்தகைய மானுட மையவியம் வெளிப்படுகிறது. இதற்கு மாறாக விலங்கின நடத்தையியலின் படி, சமாளித்துக் கொள்ளுதலையும் (போருக்கு மாறாக) அன்புசெய்வதையும் உள்ளடக்கிய இன்பியல் செயல்முறையே சிறந்ததென மீக்கர் வலியுறுத்துகிறார். இதன்பின் தோன்றிய 'இரண்டாம் அலை' சூழலியல் திறனாய்வின்போது, இலக்கிய மதிப்பின் அளவீடாக (அறிவியல் இசைவுடன்) மீக்கர் ஏற்றுக்கொண்ட சூழற்மெய்யியல் நிலைப்பாடு, [ இலக்கிய வகையொன்றின் இயற்கை சார்பாண்மையில் ஏற்படும் மாற்றங்கள் குறித்த ] வில்லியம்ஸின் கருத்தியல் - வரலாற்று மதிப்பாய்வைக் காட்டிலும் மேலோங்கியது.
1978-இல், வில்லியம் ரூக்கர்ட் என்பவர்,  இலக்கியமும் சூழலியலும்: சூழலியல் திறனாய்வில் ஓர் ஆராய்ச்சி  (Literature and Ecology: An Experiment in Ecocriticism) என்ற தன்  கட்டுரையில் ecocriticism (சூழலியல் திறனாய்வு) என்ற சொல்லை முதன்முறையாகப்   பயன்படுத்தினார். இவர், "சூழலியலையும் சூழலியல் கருத்தாக்கங்களையும் இலக்கிய ஆய்வுக்குப் பொருத்துவதை" தன் நோக்கமாகக் குறிப்பிட்டார்.
1980களின் நடுப்பகுதியில் அறிஞர்கள், சூழலியல் திறனாய்வை ஒரு புனைவிலி இலக்கிய வகையாக நிறுவும் நோக்கில் கூட்டாக உழைக்கத் துவங்கினர். இப் பணியில் மேலை இலக்கிய மன்றம் (WLA) முதன்மைப் பங்காற்றியது.
1989-இல் ஐடஹோவில் நடந்த WLA மாநாட்டில் கோர்னெல் பல்கலைக்கழக மாணவியான செரில் கிளாட்ஃபெல்ட்டி என்பவர், தான் சமர்ப்பித்த சூழலியல் இலக்கியத் திறனாய்வை நோக்கி (Toward an Ecological Literary Criticism) என்ற கட்டுரையில் ecocriticism என்ற  சொல்லை மீண்டும் பயன்படுத்திப் பரவலான அறிமுகத்தை அதற்குப் பெற்றுத்தந்தார். மேலும் இவர் 1990 -இல், நெவாடா பல்கலைக்கழகத்தின் (ரீனோ) [UNR] முதல் இலக்கிய-சுற்றுச்சூழல் பேராசிரியராகப் பணியேற்றார். இவர் ஓய்வுபெற்றபின் மைக்கேல் பி. பிரான்ச் அப் பணியில் உள்ளார். இவ்விருவரின் பெரும் பங்களிப்பால் சூழலியல் திறனாய்வின் தொட்டிலாக UNR தொடர்கிறது.
1991-இல் ஜொனாதன் பேட் வெளியிட்ட புனைவியச் சூழலியல்: வேர்ட்ஸ்வொர்த்தும்  சுற்றுச்சூழல் மரபும்  (Romantic Ecology: Wordsworth and the Environmental Tradition) என்ற நூலே பிரித்தானிய சூழலியல் திறனாய்வின் துவக்கப்புள்ளியாகக் கருதப்படுகிறது.
1992 -இல் ரீனோவில் நடைபெற்ற மேலை இலக்கிய மன்ற மாநாட்டின் சிறப்பு அமர்வொன்றின்போது இலக்கிய - சுற்றுச்சூழல் ஆய்வு மன்றம் (ASLE) நிறுவப்பட்டது. இலக்கிய - சுற்றுச்சூழல் ஆய்வு தொடர்பான உண்மைகள், கருத்துகள், படைப்புகள் ஆகியவற்றைப் பகிர்வதே இதன் நோக்கமாகக் கூறப்பட்டது. இதன் முதல் தலைவராக (1992-93) ஸ்காட் ஸ்லோவிக் இருந்தார். பின் இவரும் கிளாட்ஃபெல்ட்டியும் 1993-94 ஆண்டுகளில் இணைத் தலைவர்களாகப் பணியாற்றினர்.
1990கள் தொடங்கி ASLE மற்றும் அதுசார்ந்த அமைப்புகளின் புதிய கிளைகள், ஒன்றியக் கோவரசு, ஜப்பான், கொரியா, ஆஸ்திரேலியா-நியூசிலாந்து (ASLEC-ANZ), இந்தியா (OSLE-India), தென்கிழக்காசியா (ASLE-ASEAN), தைவான், கனடா, ஐரோப்பா ஆகிய பகுதிகளில் துவங்கப்பெற்றன.
1996-இல் கிளாட்ஃபெல்ட்டியும் ஹெரால்ட் ஃப்ரம் (Harold Fromm) என்பவரும் இணைந்து சூழலியல் திறனாய்வு வாசிப்புநூல் :இலக்கியச் சூழலியலின் நிலக்குறிகள் (The Ecocriticism Reader: Landmarks in Literary Ecology) என்ற நூலை வெளியிட்டனர்.
2001- இல் டேவிட் மாஸல் (David Mazal) என்பவர் சூழலியல் திறனாய்வின் ஒரு நூற்றாண்டு - 1864-1964 (A Century of Early Ecocriticism - 1864-1964) என்ற நூலை வெளியிட்டதன் வழியே சூழலியல் திறனாய்வுக்கு ஒரு வரலாற்றுத் தொடர்ச்சியைக் கொடுத்தார். தொடர்ந்து பலரும் இதன் வளர்ச்சிக்குப் பெரிதும் பங்களிப்புச் செய்துள்ளனர். லாரன்ஸ் பியோல் (Lawrence Buell) என்பவர் இது தொடர்பில் பல்வேறு நூல்களை எழுதியுள்ளார்.
வரையறை
பிற 'அரசியல்' திறனாய்வுகளுடன் ஒப்பிடுகையில், சூழலியல் திறனாய்வின் அற, மெய்யியல் நோக்கங்களைப் பற்றிக் குறைந்தளவு சர்ச்சைகளே உள்ளன. இருப்பினும் அதன் வரம்பானது இயற்கை எழுத்து, புனைவியச் செய்யுள், ஆகம இலக்கியம் ஆகியவற்றிலிருந்து விரிவடைந்துள்ளது. தொலைக்காட்சி, நாடகம், விலங்குக் கதைகள், கட்டிடக்கலைகள், அறிவியல் விவரிப்புகள் மற்றும் தனிச்சிறப்புடைய இலக்கிய நூல்கள் ஆகியவற்றைச் சேர்த்துக்கொண்டுள்ளது. அதேசமயத்தில் இலக்கிய, சமூக, அறிவியல் ஆய்வுகளைச் சேர்ந்த பிற துறைகளிலிருந்து வழிமுறைகளையும் கோட்பாட்டளவில் தகவலறிந்த அணுகுமுறைகளையும் கட்டற்றுக் கடன்வாங்கியுள்ளது.
சூழலியல் திறனாய்வு என்பது "இலக்கியத்திற்கும் உருவுள்ள சுற்றுச்சூழலுக்கும் இடையிலான உறவைப் பற்றிய ஆய்வு", எனத் தன் செயல்பாட்டு வரையறையை செரில் கிளாட்ஃபெல்ட்டி, வாசிப்புநூலில் முன்வைக்கிறார். மேலும் "குறைமதிப்பீடு பெற்ற இலக்கியவகையான இயற்கை எழுத்துக்கு" தொழில்முறைத் தகுதியை மீட்டுத்தருவது இவ் வணுகுமுறையின் மறைமுக இலக்குகளில் ஒன்றாகும்.
சூழலியல் திறனாய்வை "இலக்கியத்துக்கும் சுற்றுச்சூழலுக்கும் இடையிலான உறவை [ சூழலிய செயல்முறைக்கான அர்ப்பணிப்பு உணர்வோடு ] ஆராய்தல் " என்பதாக லாரன்ஸ் பியோல் வரையறுக்கிறார்.
சைமன் சி. எஸ்டோக் என்பவர் பின்வருவதுபோல் கூறினார்: "விவாதங்களைத் தாண்டி சூழலியல் திறனாய்வு தன்னை வேறுபடுத்திக் கொண்டுள்ளது. இதற்கு முதல் காரணம், இயற்கையுலகைக் கருப்பொருள் ஆய்வுக்கான இலக்காக மட்டும் பாராமல் அதனினும் முதன்மையானதாகக் கருதித் தன்னை அர்ப்பணிக்கும் அதன் நெறிசார்  நிலைப்பாடு. இரண்டாம் காரணம், தொடர்புகளை உருவாக்குவதற்கான அதன் அர்ப்பணிப்பு ".
எஸ்டோக் -கின் இவ் வாதம் [ சூழல் மண்டலங்கள் மற்றும் கற்பனைத் திறமுடைய படைப்புகளுக்கிடையே உள்ள ஒப்புமைகளை ஆராய்ந்து, இத்தகைய படைப்புகள், பண்பாட்டு அமைப்பில் சுற்றுச்சூழல் செயல்பாட்டை (மீளுருவாக்கம், புத்துயிர் பெறுதல்) கொண்டிருக்கக்கூடும் எனக் கூறும் ]  பண்பாட்டுச் சூழலியலின் செயல்பாட்டு அணுகுமுறையை  எதிரொலிக்கிறது. மைக்கேல் பி. கோஹென் என்பவர், "நீங்கள் ஒரு சூழலியல் திறனாய்வாளராக விழைந்தால், என்ன செய்கிறீர்கள் என்பதை விளக்கவும் [நையாண்டி செய்யப்படாவிட்டால் கூட] விமர்சிக்கப்படவும் தயாராக இருங்கள்." என்கிறார். மேலும் இத் திறனாய்வின் சிக்கல்களில் ஒன்று, அதன் "புகழ்பாடும் திறனாய்வுப்பள்ளி" எனக் கூறுவதன்வழியே அவ்வாறான விமர்சனத்துடன் தன்  குரலையும் சேர்த்துக்கொள்கிறார்.
அனைத்து சூழலியல் திறனாய்வாளர்களும் ஏதோவொரு சூழலிய உந்துதலைப் பகிர்ந்து கொள்கின்றனர். எனினும் அவர்களுள் பெரும்பான்மையர் 'இயற்கை ஒப்புதல்' போக்கையும், சிலர் 'இயற்கை ஐய'ப் போக்கையும் பின்பற்றுகின்றனர். ஓரளவுக்கு இது பாலின, பால், இன நெறிமுறைகளை நியாயப்படுத்த 'இயற்கை' என்ற சொல் பயன்பட்ட வழிகளின் பொது உணர்தலாக விளங்குகிறது ( தற்பால்சேர்க்கை 'இயற்கைக்கு மாறானது' எனக் கருதப்பட்டமை ஒரு சான்று). மேலும் இது, சூழலியல் திறனாய்வில் 'சூழலியல்' மொழியின் பயன்பாடுகள் குறித்த ஐயத்தையும் உள்ளடக்கியது; மேலும் இயற்கை-சுற்றுச்சூழல் சார்ந்த பண்பாட்டு விதிமுறைகள், சுற்றுச்சூழல் சீரழிவுக்குப் பங்களிக்கும் வழிகள் குறித்த மதிப்பாய்வையும் உள்ளடக்கியதாகும்.
குலைக்கப்பெறாத இயற்கையே சமன்மையும் ஒத்திசைவும் உடையது என்ற கருத்தை 'முல்லைநிலச் சூழலியல்' (pastoral ecology) என்றழைக்கிறார் கிரெக் கெரர்ட் (Greg Garrard) மற்றொருபுறம் டானா பிலிப்ஸ் என்பவர்  சூழலியலின் உண்மை (The Truth of Ecology) என்ற தன் நூலில்,  இயற்கை எழுத்தின் இலக்கியத் தரத்தையும் அறிவியல் துல்லியத்தையும் விமர்சித்துள்ளார். இதேபோல், சூழலியல் திறனாய்வுக் கதையாடலை மறுவரையறை செய்வதில் சுற்றுச்சூழல் நீதி இயக்கத்தின் பங்கை அறிந்தேற்க  அழைப்பு விடுக்கப்பட்டுள்ளது.
சூழலியல் திறனாய்வு என்றால் என்ன அல்லது அது என்னவாக இருக்க வேண்டும் என்ற கேள்விக்கு விடையளிக்கும் வகையில் கமிலோ கோமிடிஸ் என்பவர், பரந்ததும் நுண்ணறிவுடையதுமான செயல்பாட்டு வரையறை  ஒன்றை வழங்குகிறார் : "[இயற்கையுடனான மனிதத் தொடர்புகளைப் பற்றிய தார்மீகக் கேள்விகளை எழுப்பும்] கலைப் படைப்புகளை ஆராய்ந்து  ஊக்குவிக்கும் ஆராய்ச்சித் துறை; அதே நேரத்தில் தலைமுறைகளைப் பிணைப்படுத்தக்கூடிய ஒரு எல்லைக்குள் வாழப் பார்வையாளர்களைத்  தூண்டுவது". இதை இவர், அமேசானியக் காடழிப்பு பற்றிய ஒரு திரைப்படத் (பிழைத்) தழுவல் மேல் சோதித்துப் பார்த்துள்ளார்.
இயற்கையின் புனைவியப் பதிப்பின் வரலாற்று இடர்களுக்கு மாற்றாக "நகர-இயற்கைப் பலுக்கல்" [urbanatural roosting] முறையைக் கொண்டுவர வேண்டும் என ஆஷ்டன் நிக்கோல்ஸ் வாதிடுகிறார். நகர-இயற்கைப் பலுக்கல் என்பது நகர்ப்புற வாழ்க்கையையும் இயற்கை உலகையும் நெருக்கமாக இணையக் காணும் ஒரு பார்வையாகும். மனிதர்கள் இப் புவியில் பிற உயிரினங்களைப்போல மென்மையாக வாழவேண்டும் என இப் பார்வை கோருகிறது.
அண்மைக்காலமாக, "புலனறிவுசார் சூழலியல் திறனாய்வாளர்கள்", சூழற்புனைவு அதன் வாசகர்கள் மீது செலுத்தும் தாக்கத்தைப் புலன்சார் முறையில் மதிப்பீடு செய்யத் துவங்கியுள்ளனர்.
வெளியிணைப்புக்கள்
பகுப்பு:திறனாய்வு பகுப்பு:ஆய்வு பகுப்பு:சூழலியல்
கடல் வேதியியல்
கடல் வேதியியல் (Ocean chemistry) என்பது பெருங்கடலில் தாக்கத்தை உண்டாகும் பல்வேறு இயற்கைக் கூறுகளையும் கடல் சூற்றுப்புறங்களையும் ஆய்வு செய்கின்ற ஒரு துறையாகும். கடல் வேதியியல் துறை கடலின் வேதியல் என்ற பெயராலும் அறியப்படுகிறது. கலங்குதிறம் நீரோட்டம், வண்டல் படிவுகள், காரகாடித்தன்மை சுட்டெண்| pH அளவுகள்]], வளிமண்டலம்|வளிமண்டலப்]] பகுதிப்பொருட்கள், உருமாற்றம்சார் நடவடிக்கைகள், சூழலியல் உள்ளிட்ட பல்வேறு கூறுகள் கடல் வேதியியல் துறையில் தாக்கத்தை ஏற்படுத்துகின்றன. மேலும் கடல் வேதியியல் என்பது வேதியியல் மூலக்கூற்றுகளின் பரிமானங்களைப் பற்றி பயில்கின்ற ஒரு துறையாகும். இவ்வுலகிலுள்ள அனைத்து மூலக்கூறுகளையும் கடல் தன்னுள் வெவ்வேறு அளவில் தன்னகத்தே கொண்டுள்ளது.
கடலில் கரிமச் சேர்மங்கள்
கடலில் 20 முதல் 70 சதவீதம் வண்ணக் கரிமப் பொருட்கள் கரைந்துள்ளதாக கருதப்படுகிறது. கடலின் திறந்த வெளியில் இந்த அளவு குறைவாகும் ஆறு வெளியேறும் வழியில் இந்த அளவு அதிகமாகவும் காணப்படுகிறது உயிரினங்களின் கடல் வாழ்க்கையானது உப்பு நீர் சூழல் என்பதைத் தவிர, நிலப்பரப்பில் அவற்றின் உயிர் வேதியியல் வாழ்க்கையை ஒத்தே உள்ளது. கடல் உயிரினங்களின் தகவமைப்புக்கு கிடைக்கும் ஒரே பயன் ஆலசனேற்றம் பெற்ற கரிமச் சேர்மங்கள் மிக நிறைவான ஆதாரமாக இருக்கின்றன என்பதுதான் ஆகும்.
உச்சவிரும்பிகளுக்கான வேதிச்சூழல் மண்டலம்
உச்சவிரும்பிகள் செழித்து வாழ்கின்ற அசாதாரணமான கடல் வெப்பம், அழுத்தம், மற்றும் இருள் போன்ற அசாதாரண சூழ்நிலைகளை கடல் அவற்றிற்கு வழங்குகிறது. கடற்படுகையிலுள்ள கருந் திறப்பு, குளிர் கசிவு போன்றவை உள்ளிட்ட இச்சூழலுக்கு உரிய சில எடுத்துக்காட்டுகளாகும். இவற்றுடன் தொடர்புள்ள சூழல்மண்டலம் முழுவதிலுமுள்ள உடன்வாழும் நுண்ணுயிர்களான பாக்டீரியா, ஐதரோகார்பன் சேர்மங்கள் வேதிமுறைத் தொகுப்பு மூலம் உச்ச விரும்பிகளுக்கான ஆற்றலை வழங்குகின்றன. ஒன்று அல்லது அதற்கு மேற்பட்ட கரிம மூலக்கூறுகள் ஊட்டச் சத்துக்களை, கரிமமல்லா மூலக்கூறுகள் அல்லது மீத்தேனின் ஆக்சிசனேற்றம் மூலமாக கரிம வேதிப் பொருளாக மாற்றும் உயிரியற் செயற்பாடு வேதிமுறைத் தொகுப்பு ஆகும். ஒளித்தொகுப்பில் உள்ளது போல இங்கு சூரிய ஒளியை ஆற்றல் மூலமாகப் பயன்படுத்துவது இல்லை.
காலநிலை மாற்றம்
மனித இனச்சூழல் காரணிகள் காரணமாக அதிகரிக்கும் கார்பன் டையாக்சைடு அளவுகளின் விளைவாக கடல் வேதியியல் பாதிக்கப்படும் சாத்தியம் உள்ளது. புவி வெப்பமடைதல் மற்றும் உவர்நீர் மாற்றங்கள் போன்ற கூறுகளும், கடல் சூழலில் குறிப்பிடும்படியான சூழலியல் விளைவுகளை ஏற்படுத்தும். ஏராளமான சுண்ணாம்புக் காரத்தை கடலில் கொட்டிக் குவிப்பதால் அமிலமாகும் தன்மை திரும்பும். இதனால் வளிமண்டலத்தில் உள்ள கார்பன் டை ஆக்சைடை ஈர்க்கும் திறன் கடலுக்கு அதிகரிக்கும் என்று ஒரு முன்மொழிவு பரிந்துரைக்கிறது.
கோள்களில் கடல் வேதியியல்
கேசினி விண்கலம் கொடுத்த தரவுகளைப் பயன்படுத்தி ஒரு கோள் விஞ்ஞானி சனியின் நிலவான என்செலாதசின் கடல் வேதியியலை புவி வேதியியல் மாதிரிகளைப் பயன்படுத்தி ஆய்வு செய்தார். உப்புகள் இருப்பதற்கான அறிகுறிகள் அங்கு திரவக்கடல் இருக்கலாம் என்ற கருத்தை முன்வைத்தது. இக்கோட்பாடு அங்கு உயிரினங்கள் வாழ்வதற்கான சாத்தியங்கள் இருப்பதை அதிகரிக்கிறது அல்லது கரிம வாழ்க்கை தொடங்குவதற்கான முன்னோடி வேதிப்பொருட்களாக அவ்வுப்புகள் இருக்கலாம் என்ற நம்பிக்கையை அளிக்கிறது
புற இணைப்புகள்
பகுப்பு:கடலியல் பகுப்பு:கடல் வேதியியல் பகுப்பு:புவிவேதியியல்
அச்சுமி மொழி
அச்சுமி அல்லது கோட்மோனி மொழி மக்களின் மொழி தெற்கு பாருசு மாகாணம் மற்றும் கெர்மான் மாகாணம், கிழக்குப் பகுதி பூசெகர் மாகாணம் மற்றும் முழுவதும் ஒறுமொசுகான் மாகாணம்; இது சுற்றியுள்ள அரபு அல்லாத மக்களின் பாரசீக வளைகுடா தாய் மொழியாகவும் உள்ளது; அச்சுமி என்பது ஒரு குடும்பம் இந்திய-ஐரோப்பிய மொழிகள் மற்றும் ஒரு கிளை இந்திய-ஈரானிய மொழிகள் மற்றும் துணைக் கிளை ஈரானின் மேற்கத்திய மொழிகள்; இந்த இலக்கண மொழி நவீன இலக்கணத்திலிருந்து பாரசீக மொழி வேறுபட்டது மற்றும் சசானிட்கள் பஹ்லவி மொழி மற்றும் பார்த்தியர்கள் பார்த்தியன் மொழி ஆகியவற்றுடன் வலுவான தொடர்பைக் கொண்டுள்ளது;
முத்து. எத்திராசன்
'''முத்து. எத்திராசன்''' என்பவர் தமிழாசிரியர், தமிழ்க் கவிஞர், எழுத்தாளர், தொல்பொருள் கல்வெட்டு ஆய்வாளர் ஆவார். இவர் சிறுவர்களுக்கான நீதிக் கதைகள் பலவும் எழுதியுள்ளார்.
பிறப்பும் கல்வியும்
இவர் செஞ்சிக்கு அருகிலுள்ள அவியூர் எனும் சிற்றூரில் 25-9-1934 ஆம் ஆண்டு முத்துசாமி - முத்தம்மாளுக்கு மகனாகப் பிறந்தார். தமது ஊரிலேயே தொடக்கக் கல்வியைப் பயின்றார். சென்னை மாநகராட்சிப் பள்ளியிலும், சூளைப் பகுதியிலுள்ள திருவொற்றீசுவரன் உயர்நிலைப் பள்ளியிலும் பள்ளி இறுதி வகுப்பு வரை படித்தார். விழுப்புரம் அரசு பயிற்சிப் பள்ளியில் இடைநிலை ஆசிரியர் பயிற்சிப் பெற்றார். இவருக்கு ஓவியத்தின் மீது கொண்ட ஈடுபாட்டால் மூன்றாண்டுகள் ஓவியப் பயிற்சியும் பெற்றார். தமிழின் மீது உள்ள பற்றினால் தமிழ் பயின்று வித்துவான் தேர்வில் தேர்ச்சிப் பெற்றார்.
பணிகள்
தமிழ்க் கவிஞர் மன்றத்தில் ஈடுபாடு கொண்டு அதன் கிளை அமைப்பான திறனாய்வு மன்றத்திலும், இலக்கண, இலக்கிய வகுப்புகளின் ஆசிரியராகவும் பணியாற்றியுள்ளார். பல்வேறு அமைப்புகளிலும் தலைவராகவும், செயலராகவும் பணிபுரிந்துள்ளார். சென்னை வானொலி நிலையத்தில் பல்வேறு நிகழ்ச்சிகளில் கலந்துகொண்டு பேசியுள்ளார். தமிழக அரசின் தொல்பொருள் ஆய்வுத் துறையுடன் இணைந்து பல கல்வெட்டுகளை வெளிக் கொணர்ந்து, ஆராய்ந்து தமிழ் வளர்ச்சிக்கு மட்டுமல்லாமல் தமிழர் வரலாற்று சிறப்புகளை வெளிக் கொணர்ந்து வர பணியாற்றினார்.
எழுதிய நூல்கள்
முத்து. எத்திராசன் எழுதிய சில நூல்களின் பட்டியல்:
பெற்ற பரிசுகள்
இவர், எழுதிய குந்தவையின் கலைக்கோயில்  எனும் நூல்,1992 ஆம் ஆண்டு தமிழ்வளர்ச்சிக்கான சிறந்த நூலுக்கான முதல் பரிசு பெற்ற நூலாகும்.
யாடிகி
யாடிகி (Yadiki) என்பது இந்தியாவின் ஆந்திரப் பிரதேசம்|ஆந்திரப் பிரதேச]] மநிலத்திலுள்ள அனந்தபூர் மாவட்டத்தில் உள்ள ஒரு கிராமம் ஆகும்.
முத்து. எத்திராசன்
மேற்கோள்கள்
பகுப்பு:தமிழ்க் கவிஞர்கள்
யாடிகி
மேற்கோள்கள்
பகுப்பு:ஆந்திரப் பிரதேசத்தில் உள்ள மாவட்டங்கள் பகுப்பு:அனந்தபூர் மாவட்டம் பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
அமெரிக்கப் பேரேரிகள்
thumb|400px|right|விண் வெளியில் இருந்து எடுத்த ஐம் பேரேரிகளின் படம் அமெரிக்கப் பேரேரிகள் என்பன வட அமெரிக்காவில் ஐக்கிய அமெரிக்க நாடுகளுக்கும் கனடாவுக்கும் இடையே உள்ள வடகிழக்கு எல்லையில் அமைந்துள்ள ஐந்து மிகப்பெரிய நன்னீர் ஏரிகளைக் குறிக்கும். இது அட்லாண்டிக் பெருங்கடலோடு செயிண்ட் லாரன்ஸ் ஆற்றின் வழியாக இணைக்கப்பட்டுள்ளது. நில உலகில் உள்ள நன்னீர் ஏரிகள் யாவற்றினும் பரப்பளவால் மிகப்பெரிய ஏரிக் கூட்டம் இவையே. செயற்கைத் துணைக்கோள் (செயற்கைமதி) வழி பெற்ற ஒளிப்படத்தில் இவ்வேரிகளின் அமைப்பைப் பார்க்கலாம். இவை, 14,000 ஆண்டுகளுக்கு முன்பு நடந்த உறைபனிக் காலத்தின் இறுதியில் இப் பேரேரிகள் உருவாயின, பனிப்பாறைகள் நகரும்போது அதோடு நிலப்பகுதியும் அரிக்கப்பட்டு ஆழாமான நிலப்பகுதி உருவாகி இப்பள்ளங்களில் பனிப் படலங்கள் உருகிய நீர் நிரப்பப்பட்டு உருவானது. இந்த ஏரிகள் நீர் போக்குவரத்து, குடிபெயர்வு போன்றவற்றிற்கு பெருமளவில் ஆதாரமாக உள்ளது. இதனால் இந்தப் பகுதி வர்த்தகத்தில் ஒரு முக்கிய ஆதாரமாக உள்ளது. 1909ன் எல்லை-நீர் ஒப்பந்தப்படி இதன் எல்லை நெடுகிலும் வலுவூட்டல்கள் அல்லது போர்க் கப்பல்கள் ஆக்கிரமிப்புக்கள் இருக்காது என ஒத்துக்கொள்ளப்பட்டது. மேலும் இந்த ஏரிகள் பெருமளவில் நீர்வாழ் உயிரினங்களுக்கான இடமாக உள்ளன. வர்த்தகத்தின் காரணமாக இப்பகுதியில் பல ஆக்கிரமிப்பு உயிரினங்கள் அறிமுகப்படுத்தப்பட்டுள்ளன, இதில் சில பிராந்தியத்தின் பல்லுயிரியலை அச்சுறுத்துகின்றன.
ஏரிகள்
அந்த 5 ஏரிகளின் பெயர் எர்ஐ, ஹியூரோன்ஸ், மிச்சிகன், ஒண்டாரியோ, சுப்பீரியர் என்பன ஆகும். இந்த ஏரிகளின் நடுவே சுமார் 35,000 தீவுகள் அமைதுள்ளன. இதுமட்டுமல்லாது பல ஆயிரம் சிறிய ஏரிகளும் உள்ளன, இவை பெரும்பாலும் "நிலப்பகுதி ஏரிகள்" என்று அழைக்கப்படுகின்றன. இவற்றுள் ஹியூரான் ஏரியில் உள்ள மானிட்டோலின் தீவு உலகில் உள்ள உட்பகுதித் தீவுகளிள் யாவற்றினும் மிகப்பெரியதாகும். இந்த ஏரிகளின் கடல் போன்ற பண்புகள் காரணமாக (சுழலும் அலைகள், நீடித்த காற்று, வலுவான நீரோட்டங்கள், பெரும் ஆழம், தொலைதூர எல்லைகள்), ஐந்து பெரிய ஏரிகளும் நீண்ட காலமாக உள்நாட்டு கடல் என குறிப்பிடப்படுகின்றன. சுப்பீரியர் ஏரி பரப்பளவில் உலகின் இரண்டாவது மிகப்பெரிய ஏரி ஆகும், மிச்சிகன் ஏரி என்பது ஒரே நாட்டு எல்லைக்குள் இருக்கும் ஏரிகளில் மிகப்பெரிய ஏரி ஆகும். கிரேட் ஏரியின் தென் பாதி பகுதியானது பெரிய ஏரி மெகாலோபோலிசின் எல்லையாக உள்ளது.
உலகில் உள்ள நன்னீரில் சுமார் 21% இந்த ஐம்பெரும் ஏரிகளில் உள்ளது  இந்த ஏரிகளின் மொத்த பரப்பளவு 94,250 சதுர மைல்கள் (244,106 கிமீ 2), மற்றும் மொத்த அளவு (குறைந்த நீர் தரவரிசையில் அளவிடப்படுகிறது) 5,439 கன மைல் (22,671 கிமீ 3). அதாவது 22.81 குவாட்ரில்லியன் லீட்டர் நீர் ஆகும். இவ் வேரிகளில் உள்ள நீரை அமெரிக்காவில் தொடர்ச்சியாய் உள்ள 48 மாநிலங்களில் ஊற்றினால் 2.9 மிட்டர் உயரம் (9.5 அடி உயரம்) நீர் நிற்கும் என்று கூறலாம். ஐந்து ஏரிகளின் மொத்தப் பரப்பு 244,100 சதுர கிலோ மீட்டர் ஆகும். இப் பரப்பளவானது அமெரிக்காவின் நியூயார்க், நியூஜெர்சி, கனெக்டிகட், ரோடே ஐலண்ட், மாசாச்சுசெட், வெர்மாண்ட் மற்றும் நியூ ஹாம்ஷயர் ஆகிய மாநிலங்களின் மொத்தப் பரப்பை விட அதிகமாகும்.மேலும் இந்த ஐந்து ஏரிகளின் பரப்பளவு ஐக்கிய நாடுகளின் மொத்த பரப்பளவுக்கு இணையானது.
புவியியல்
பேரேரிகள் பகுதியில் இந்த ஐந்து பெரிய ஏரிகள் மட்டுமின்றி ஆயிரக்கணக்கான சிறு ஏரிகளும் உள்ளன. இந்த ஐந்து பெரிய ஏரிகளும் தனித்தனிப் பகுதிகளில் இருந்தாலும் இவை நீர்வழிகளால் இணைந்திருக்கின்றன. சுப்பீரியர் ஏரியில் இருந்து நீர் உரான் மற்றும் மிச்சிகன் ஏரிக்கும் தெற்கில் ஏரீ ஏரிக்கும் பின்னர் கடைசியாக வடக்கில் ஒண்ட்டாரியோ ஏரிக்கும் செல்கிறது. இந்த ஐந்து ஏரிகளுள் மிச்சிகன் ஏரி மட்டுமே ஐக்கிய அமெரிக்காவுக்குள் முழுவதுமாக உள்ளது. மற்ற நான்கும் ஐக்கிய அமெரிக்காவுக்கும் கனடாவுக்கும் பொதுவான எல்லைகளாக உள்ளன. இந்த ஏரிகள் வட அமெரிக்காவின் கிழக்கு-மைய உள்பகுதியை அட்லாண்டிக் பெருங்கடலுடன் இணைக்கும் ஒரு சங்கிலி போன்ற அமைப்பை உருவாக்குகின்றன. thumb|250px|right|Map of the Great Lakes/St. Lawrence Watershed
எர்ஐ ஏரி
எர்ஐ பழங்குடி, இரோகோயியன் வார்த்தை எர்ஐகோனின் ஒரு சுருக்கப்பட்ட வடிவம் ஆகும்.
ஹியூரோன்ஸ் ஏரி
வெய்ன்டாட் அல்லது ஹியூரோன்ஸ் என்பது இப்பகுதியில் வசிப்பவர்களுக்கு ஒரு பிரஞ்சு கண்டுபிடிப்பாளர்கள் வைத்த பெயர்
மிச்சிகன் ஏரி
ஓஜிபவா வார்த்தையான மிக்சிகாமியிலிருந்து (பெரிய நீர் அல்லது பெரிய ஏரி) இருந்து வந்தது.
ஒண்டாரியோ ஏரி
பளபளப்பான கடல் என பொருட்படும் வையான்டட் வார்த்தையான ஆண்டடரியோல் இருந்து வந்தது
நிலப்பண்பியல்
பேரேரிகளின் வயது இன்னும் உறுதியாக அறியப்படவில்லை.7,000 முதல் 32,000 ஆண்டுகள் வரை இருக்கலாம் என மதிப்பிடப்படுகிறது.தண்ணீர், 14,000 ஆண்டுகளுக்கு முன்பு பனி விலகும்போது நிரம்பத் தொடங்கியது. பொதுவாக ஏரி எர்ஐ 7,000 ஆண்டுகளுக்கு முன்பும், சுமார் 10,000 ஆண்டுகளுக்கு முன்பு ஒண்டாரியோ ஏரியும் அது அதன் தற்போதைய நிலையை அடைந்தது.மற்றும் 3,000 ஆண்டுகளுக்கு முன்பு ஹியூரோன்ஸ், மிச்சிகன், மற்றும் சுப்பீரியர் ஏரிகள் உருவானது.
சூழலியல்
வரலாற்று ரீதியாக,பேரேரிகள் பல்வேறு வன சுற்றுப்புறப்ப்றத்தால் சூழப்பட்டுள்ளது.தற்போது நகரமயமாக்கல், மற்றும் விவசாய பயன்பாட்டுக்கு எற்றார் போல் அதன் நிலை மாறிவிட்டது. 21 ஆம் நூற்றாண்டின் முற்பகுதியில், சுப்பீரியர் ஏரியின் கரைகளில் 91% காட்டுப்பகுதியாக இருந்தது.ஹியூரோன்ஸ் ஏரி 68%, ஒண்டாரியோ ஏரி 49%, மிச்சிகன் ஏரியில் 41%, மற்றும் எர்ஐ ஏரி 21% என நகரமயமாக்கலால் மிக சுருங்கிவருகின்ட்றது.இந்த காடுகளில் குறைந்தது 13 வன உயிரினங்கள் ஐரோப்பியர்கள் வருகைக்கு பின் இருந்து அழிந்து விட்டது அல்லது ஆபத்தான நிலையில் உள்ளது என்று ஆவணங்கள் தெரிவிக்கின்றது. இதற்கிடையில், கவர்ச்சியான மற்றும் ஆக்கிரமிக்கும் உயிரினங்களை அறியப்பட்டுள்ளன.
மாசுபடுதல்
மாசுபடுதலால் இங்குள்ள நீர்வாழ் உணவு சங்கிலிகள், மீன் மக்கள், மற்றும் மனித உடல் பாதிக்கப்பட்டுள்ளது. பேரேரிகளின் சூழலியல் மேலாண்மை மேம்பாடு 1960 மற்றும் 1970 களில் தொடங்கியது. 1960 களில், கிளவ்லேண்ட், ஓஹியோவில் கைஹோஹா நதி மீது எண்ணெய்,இரசாயனங்கள், மற்றும் குப்பை கலவையை கொண்ட ஒரு எரியக்கூடிய பழுப்பு படலம் கலந்தது. 1972 ல் அமெரிக்க ஜனாதிபதி ரிச்சர்ட் நிக்சன் முதல் அமெரிக்க சுத்தமான நீர் சட்டம் கையெழுத்திடப்பட்டது.இச்சட்டத்தின் ஒரு முக்கிய பகுதியாக கனடா மற்றும் அமெரிக்கா இணைந்து 1980ல் இரு தேசிய கிரேட் லேக்ஸ் நீர் தர ஒப்பந்தம் மூலம் தொழில்துறை மற்றும் நகராட்சி மாசு வெளியேற்றத்தை பெருமளவு குறைக்க நடவடிக்கைகள் எடுக்கப்பட்டது.
நீர்வழிப் போக்குவரத்து
இப்பேரேரிகள் பெருமளவிலான சரக்குப் போக்குவரத்திற்குப் பயன்படும் முக்கிய நீர்வழிகளாக உள்ளன. பேரேரிகள் நீர்வழி என்பது இந்த ஏரிகள் அனைத்தையும் இணைக்கிறது. சிறிய அளவிலான செயிண்ட் லாரன்சு கடல்வழியானது இவ் ஏரிகளை அட்லாண்டிக் பெருங்கடலுடன் இணைக்கிறது.
2002-ஆம் அண்டில் 162 மில்லியன் டன் சரக்கானது இந்த ஏரிகளின் வழியே கொண்டு செல்லப்பட்டது. இரும்புத்தாது, உணவு தானியங்கள், பொட்டாஷ் ஆகியனவே அதிகளவு கொண்டசெல்லப்பட்ட பொருட்களாகும். சிறிதளவு நீர்மங்களும் பெட்டகங்களும் கொண்டு செல்லப்படுகின்றன.
குடிநீர்
இவ் ஏரிகள் ஏரியை ஒட்டியுள்ள பகுதிகளில் வாழும் கோடிக்கணக்கான மக்களின் குடிநீர்த் தேவையை தீர்க்கின்றன. இந்நீர் ஏரிகளை ஒட்டியுள்ள மாநில அரசுகள் மற்றும் நகராட்சிகள் பொதுவாக ஏற்றுக்கொண்டுள்ள தீர்மானங்களின் படி பகிர்ந்துகொள்ளப்படுகிறது.
சுற்றுலா
இந்த ஏரிகள் குறிப்பிடத்தக்க சுற்றுலாத்தலமாகவும் விளங்குகின்றன. படகோட்டுதல், சொகுசுக் கப்பல் பயணம் முதலியன முக்கியமானவை. பேரேரிகள் மிதிவண்டிச் சுற்றுலா என்பது ஐந்து ஏரிகளையும் இணைக்கும் அழகிய காட்சிகள் நிறைந்த சாலைகளின் வழியாகச் செல்வதாகும்.
மேற்கோள்கள்
பகுப்பு:ஐக்கிய அமெரிக்க ஏரிகள் பகுப்பு:வட அமெரிக்க ஏரிகள் பகுப்பு:கனடிய ஏரிகள்
ஹவிந்தர் சிங்
ஹவிந்தர் சிங் (Harvinder Singh, பிறப்பு: டிசம்பர் 23. 1977), இந்தியா துடுப்பாட்ட அணியின் முன்னாள் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 16 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
அரசு மேல்நிலைப் பள்ளி, செண்பகராமன்புதூர்
செண்பகரானம்புதூர் அரசு மேல்நிலைப்பள்ளி என்பது தமிழ்நாட்டின், கன்னியாகுமரி மாவட்டம் தோவாளை வட்டாரத்தில் உள்ள ஒரு மேல்நிலைப்பள்ளியாகும். இந்தப்பள்ளியில் 2017 ஆண்டு காலகட்டத்தில் 300 மாணவ மாணவிகள் பயில 15 ஆசிரியர்கள் கற்பித்துவந்தனர்.
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள அரசுப் பள்ளிகள்
பூசாரி
பூசாரி அல்லது பூஜாரி (Pūjari) எனும் சொல் இந்துக் கோயில்களில் பூஜை செய்பவர்களைக் குறிக்கும். பூஜை எனும் சமசுகிருதச் சொல்லிலிருந்து பூஜாரி எனும் சொல் பெறப்பட்டது. வட இந்தியாவில் பூஜாரி என்ற சொல், கோயில்களில் பூசை செய்யும் அந்தணர்களைக் குறிக்கும்.
தமிழ்நாட்டில் அந்தணரல்லாத கோயில் பூசகர்களை, பூஜாரிகள் என்று அழைப்பர். அந்தணப் பூசகர்களை சிவாச்சாரியர்கள், குருக்கள், பட்டர், பட்டாச்சாரியர் என்றும் அழைப்பர்.
வெளி இணைப்புகள்
கோயில் பூசகர்கள் குடிப்பெயர்கள் பகுப்பு:இந்து சமயம் தொடர்பான குறுங்கட்டுரைகள்
அபோ தேன்சிட்டு
அபோ தேன்சிட்டு (Apo Sunbird)(ஏதோபைகா போல்தோனி) என்பது நெக்டரினிடே என்ற பறவை குடும்பத்தில் உள்ள பறவை சிற்றினமாகும். இது பிலிப்பீன்சில் உள்ள மிண்டனாவோ தீவில் மட்டுமே காணப்படும் அகணிய உயிரி.
இதன் இயற்கையான வாழ்விடம் வெப்பமண்டல ஈரமான மலைக் காடுகள் ஆகும். இந்தச் சிற்றினம் பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனம் என்று பட்டியலிடப்பட்டுள்ளது. இது வாழ்விட இழப்பால் அச்சுறுத்தப்படவில்லை. இதன் சிறிய வாழிட வரம்பில் பொதுவானதாக உள்ளது.
வகைப்பாட்டியல்
இச்சிற்றினத்தின் கீழ் மூன்று துணையினங்கள் அங்கீகரிக்கப்பட்டுள்ளன:
மேற்கோள்கள்
பகுப்பு:தேன்சிட்டு
சாய்லி சிங்கு
சாய்லி சிங்கு (Shaili Singh) (பிறப்பு: 7 ஜனவரி 2004) ஓர் இந்திய விளையாட்டு வீராங்கனையாவார். இவர் நீளம் தாண்டுதல் போட்டிகளில் பங்கேற்கிறார். வயதுக்குட்பட்ட பிரிவுகளில் ஜூனியர் இந்திய தேசிய நீளம் தாண்டுதல் சாம்பியனான இவர், 18 வயதுக்குட்பட்ட பிரிவில் உலகின் முதல் 20 நீளம் தாண்டுதல் வீரர்களில் ஒருவராக உள்ளார். 18 வயதுக்குட்பட்ட பிரிவினர் நீளம் தாண்டுதல் குறித்த தேசிய சாதனை படைத்துள்ளனர். மூத்த இந்திய லாங் ஜம்பர் அஞ்சு பாபி ஜார்ஜ் மற்றும் அவரது கணவர், விருது பெற்ற பயிற்சியாளர் ராபர்ட் பாபி ஜார்ஜ் ஆகியோரால் அவருக்கு பயிற்சி அளிக்கப்படுகிறது. அஞ்சு பாபி ஜார்ஜ் அறக்கட்டளையில் பயிற்சி பெற்றதைத் தவிர, ஒலிம்பிக் தங்க குவெஸ்ட் மற்றும் பெங்களூரில் உள்ள அபிநவ் பிந்த்ரா மையமும் சிங்கிற்கு ஆதரவளிக்கின்றன.
வாழ்க்கைப் பின்னணி
ஷெய்லி சிங் ஜனவரி 7, 2004 அன்று இந்தியாவின் உத்திரப்பிரதேசத்தில் உள்ள ஜான்சியில் பிறந்தார். அவர் மூன்று குழந்தைகளுக்கு ஒரு பெற்றோராக இருக்கும் தாய் வினிதா சிங் என்பவரால் வளர்க்கப்பட்டார்.‌  ஷெய்லி தன் இளம் வயதிலேயே தடகளத் தொழிலைத் தொடர விருப்பம் தெரிவித்தபோது, ​​தையல் தொழிலில் இருந்த அவரது தாயார் வினிதா சிங் அதிர்ச்சியடைந்தார். ஒரு சிறிய நகரத்தில் ஒரு சாதாரண பின்னணியைக் கொண்ட ஒரு பெண் நீளம் தாண்டுதலை தனது தொழிலாக கொள்வதைப் பற்றி யோசிப்பது எளிதல்ல.
இருப்பினும், நீளம் தாண்டுதலில் இளம் பெண்ணான சிங்கின் குறிப்பிடத்தக்க திறமை முன்னாள் இந்திய லாங் ஜம்பர் அஞ்சு பாபி ஜார்ஜின் கணவரும் பயிற்சியாளருமான ராபர்ட் பாபி ஜார்ஜின் கவனத்தை ஈர்த்தது. பெங்களூரில் உள்ள அஞ்சு பாபி ஜார்ஜ் விளையாட்டு அறக்கட்டளையில் சிங்கிற்கு பயிற்சி அளிக்க அவர் முன்வந்தார்.
அஞ்சு பாபி ஜார்ஜ் விளையாட்டு அறக்கட்டளையில் பயிற்சி பெறுவதற்காக சிங் தனது 14 வயதில் பெங்களூருக்கு சென்றார். ஜார்ஜ் தம்பதியின் மேற்பார்வையில் சிங் பயிற்சியைத் தொடங்கினார். சிங் ஒரு விதிவிலக்கான திறமை வாய்ந்தவர் என்று அவரது பயிற்சியாளரும் இந்தியாவின் மூத்த வீரருமான அஞ்சு பாபி ஜார்ஜ் நம்புகிறார், அவர் ஒரு நாள் தனது தேசிய சாதனையை நீளம் தாண்டுதலில் முறியடிப்பார் - இது 14 ஆண்டுகளாக நிற்கும் ஒன்று. முக்கிய சர்வதேச போட்டிகளில் இந்தியாவுக்கான தடகளத்தில் ஒரு மாயையான தங்கப் பதக்கம் வெல்லும் திறன் சிங்கிற்கு இருப்பதாக அஞ்சு கூறுகிறார்.
மேற்கோள்கள்
பகுப்பு:2004 பிறப்புகள் பகுப்பு:வாழும் நபர்கள் பகுப்பு:இந்தியத் தடகள வீரர்கள்
இரண்டாம் உலகம் (திரைப்படம்)
இரண்டாம் உலகம் = செல்வராகவன் இயக்கத்தில், ஆர்யா, அனுஷ்கா செட்டி நடித்து 2013 நவம்பர் 22 ஆம் தேதியன்று வெளியான ஒரு தமிழ்த் திரைப்படம். . இப்படத்திற்கு ஹாரிஷ் ஜயராஜ் இசையமைக்க, பின்னணி இசையை அனிருத் ரவிச்சந்திரன் அமைத்தார்.
கதைக்களம்
இருவேறு இணை உலகுகளில் நடக்கும் கதையே இரண்டாம் உலகம். பூமிக்கு இணையான வேறொரு உலகில் காதல் அறவே இல்லை. ஆதலால், அங்கே பூக்கள் பூப்பதே இல்லை. இவ்வுலகிற்குக் காதல் மீண்டும் வர, பூக்கள் பூக்க ஏங்குகிறாள் அம்மா எனும் மந்திர சக்தி மிகுந்த பெண்.
பூமியில் நடக்கும் கதையில் மது பாலக்ருஷ்ணன் (ஆர்யா) எனும் இளைஞனை ரம்யா(அனுஷ்கா செட்டி) எனும் பெண் மருத்துவர் காதலிக்கிறார். தன காதலை அவள் அவனிடம் சொல்ல, அவன் அதை மறுக்கிறான். பின்பு அவளது பணிகளைக் கண்டு காதல் கொள்ளும் மது, அவளிடம் தன காதலையும் சொல்கிறான். இதற்குள் தனக்கு நிச்சயம் ஆனதை அவள் சொல்ல, மது விரக்தியடைகிறான். கோவாவிற்குக் கல்லூரி சுற்றுலா செல்லும் ரம்யாவை பின்தொடரும் மது, அங்கே அவளைக் கவர்கிறார். ரம்யா மதுவின் காதலை ஒப்புக்கொண்ட அன்றே திடீரென இறந்து விடுகிறார். அந்த அதிர்ச்சியில் இருக்கும் மதுவை ஒரு நாய் அவள் இறந்த இடத்திற்குக் கொண்டு சேர்க்கிறது. அங்கே மதுவின் ஊனமான தந்தை அவனிடம் ரம்யாவைத் தேடிச் செல்ல சொல்லி மறைந்து விடுகிறார். அக்கணமே தன் தந்தை இறந்த செய்தியை மது அறிகிறான். சோகத்தில் மூழ்கி நாடோடி போல் வாழும் அவனை, ஓர் ஆளில்லா மகிழுந்து மலை உச்சிக்கு அழைத்துச் செல்கிறது. அங்கே, அந்த வண்டியை ஓட்ட முயலும் மது படுகாயம் அடைந்து மயக்கத்திற்குச் செல்கிறான்.
அங்கே ரம்யாவைப் போல உருவம் கொண்ட வர்ணாவை காணும் மது, அவள் மீது காதல் கொள்கிறான். இதனால் அந்த உலகெங்கிலும் பூக்கள் மலர்கின்றன. இதனிடையே வர்ணாவை வீட்டில் தங்க வைத்ததற்காக மரவானுக்கு மரண தண்டனை விதிக்கப்படுகிறது. அம்மாவை எதிரி நாட்டு படைகள் கடத்தவே, அவளைக் காப்பாற்ற மறவான் தண்டனையிலிருந்து தப்பிக்கிறான். ஆனால், எதிரிப்படையிடம் மாட்டிக்கொள்கிறான். அம்மா மற்றும் மறவானை காப்பாற்ற மது மற்றும் வர்ணா செல்கின்றனர். இறுதியில், மது மற்றும் மறவான் இருவரில், யாரை வர்ணா காதலிக்கிறாள் என்பதே படத்தின் முடிவு.
இரண்டாம் உலகம்( தமிழ் பதிப்பு)
இயக்குனர் செல்வராகவன் உடனான ஹாரிஸ் ஜெயராஜின் முதல் படம். இப்படத்தின் ஏழு பாடல்களும் கவிஞர் வைரமுத்து எழுதினார். படத்தின் காட்சியமைப்புகள் அனைத்தும் காதலை மையக் கருவாக் கொண்டுள்ளதால், பாடல்களும் அதற்கேற்ப அழகு சேர்த்துள்ளது. இப்படத்தில், திரு.எஸ். பி. பாலசுப்பிரமணியம் அவர்கள் பாடிய என் காதல் தீ என்ற பாடலை 2012ம் ஆண்டு அக்டோபர் மாதம் பதிவு செய்யப்பட்டது.
மேலும், இப்படத்தில் தனுஷ் பாடிய பழங்கல்லா  என்ற பாடல் 2013ம் ஆண்டு ஆகத்து மாதம் 4ம் நாள் சூரியன் பண்பலை வானொலியில் ஒலிபரப்பு செய்யப்பட்டது. படத்தின் பாடல்கள் அனைத்தும், 2013ம் ஆண்டு ஆகத்து மாதம் 13ம் நாள் வெளியாயின. சில காரணங்களால், ஹாரிஸ் ஜெயராஜ் படத்திலிருந்து விலக, படத்தின் பின்னணி இசையை அனிருத் ரவிச்சந்திரன் அமைத்தார்.
குறிப்புகள்
பகுப்பு:2013 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஆர்யா நடித்துள்ள திரைப்படங்கள் பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள் பகுப்பு:செல்வராகவன் இயக்கிய திரைப்படங்கள்
திருவண்ணாமலை மாவட்டத்திலுள்ள கல்வி நிலையங்கள்
திருவண்ணாமலை மாவட்டத்திலுள்ள கல்வி நிலையங்கள் என்பது தமிழகத்தின் திருவண்ணாமலை மாவட்டத்திலுள்ள கல்வி நிலையங்களைப் பற்றியதாகும்.
பள்ளிகள்
பகுப்பு:திருவண்ணாமலை மாவட்டத்திலுள்ள கல்வி நிலையங்கள்
கதிராமங்கலம் காளஹஸ்தீசுவரர் கோயில்
கதிராமங்கலம் காளஹஸ்தீசுவரர் கோயில் தஞ்சாவூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் தஞ்சாவூர் மாவட்டம் கதிராமங்கலத்தில் அமைந்துள்ளது. இவ்வூர் கதிர்வேய்ந்த மங்கலம் என்றும் அழைக்கப்படுகிறது.
இறைவன், இறைவி
இக்கோயிலின் மூலவராக காளஹஸ்தீசுவரர் உள்ளார். இறைவி ஞானாம்பிகை ஆவார். காளஹஸ்தி செல்ல முடியாதவர்கள் இக்கோயிலில் வந்து இறைவனை தரிசித்துவிட்டுச் செல்கின்றனர். அவ்வாறு வரும்போது அங்கு செல்லும் பலன் கிடைப்பதாக நம்புகின்றனர். இவ்வூருக்குத் தென் காளஹஸ்தி என்ற சிறப்புப் பெயரும் உண்டு.
அமைப்பு
மிருகண்டு முனிவர் மற்றும் இக்கோயிலைக் கட்டிய குலோத்துங்க சோழனின் சிற்பங்கள் இக்கோயிலில் உள்ளன. சிவமல்லிகாவனம் எனப்பெயர் பெற்ற இக்கோயிலில் சிவமல்லிகாவுக்கு தனி சிலை உள்ளது. அம்மன் சன்னதி தனியாக உள்ளது.
திருவிழாக்கள்
மகா சிவராத்திரி, மார்கழி திருவாதிரை போன்றவை இக்கோயிலில் நடைபெறும் திருவிழாக்களாகும்.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்
ஆத்திரேலியா
ஆத்திரேலியா (Australia) என்பது உலகின் மிகச்சிறிய கண்டமாகவும் உலகின் மிகப்பெரும் தீவாகவும் உள்ள பெருநிலப்பரப்பையும், தசுமேனியா தீவு, இந்திய, பசிபிக் பெருங்கடல்களில் உள்ள சில சிறிய தீவுகளையும் உள்ளடக்கிய நாடு. இது பொதுநலவாய ஆத்திரேலியா (Commonwealth of Australia) என அதிகாரபூர்வமாக அழைக்கப்படுகிறது. எந்த நாட்டுடனும் இதற்கு நில எல்லை கிடையாது. இந்தோனீசியா, கிழக்குத் திமோர், பப்புவா நியூ கினி ஆகிய நாடுகள் இதன் வடக்கேயும், சொலமன் தீவுகள், வனுவாட்டு, நியூ கலிடோனியா ஆகியன வடகிழக்கேயும், நியூசிலாந்து தென்கிழக்கேயும் இதன் அயல் நாடுகளாக அமைந்துள்ளன.
கிட்டத்தட்ட 42,000 ஆண்டுகளாக ஆத்திரேலியப் பழங்குடிகள் ஆத்திரேலியப் பெரு நிலப்பரப்பில் வாழ்ந்து வருவதாக வரலாறு சொல்கிறது. அவ்வப்போது வடக்கில் இருந்து மீனவர்களும், பின்னர் 1606 இல் டச்சு நாடுகாண் பயணிகள் ஐரோப்பாவில் இருந்தும் இங்கு வந்து போன பின்னர், 1770 இல் ஆத்திரேலியாவின் கிழக்குப் பகுதியில் வந்திறங்கிய ஆங்கிலேயர் அதனை ஐக்கிய இராச்சியத்துக்கென உரிமை கொண்டாடினர். ஆரம்பத்தில் ஆங்கிலேய, சுகொட்டியக் குற்றவாளிகளின் குடியேற்றத் திட்டமாக சனவரி 26, 1788 இல் நியூ சவுத் வேல்சு என்ற குடியேற்றப் பகுதி உருவாக்கப்பட்டது. பின்னர் மக்கள் தொகை பெருக, ஆத்திரேலியாவின் மேலும் பல புதிய பகுதிகள் கண்டுபிடிக்கப்பட்டு 19ம் நூற்றாண்டின் காலப்பகுதியில் சுயாட்சி கொண்ட மேலும் ஐந்து பிரித்தானியக் குடியேற்றப் பகுதிகள் அமைக்கப்பட்டன. சனவரி 1, 1901 இல் ஆறு தனித்தனியான குடியேற்றப் பகுதிகளும் ஒன்றிணைந்து பொதுநலவாய ஆத்திரேலியா என்ற திறந்த மக்களாட்சி அரசியலமைப்புடன் கூட்டமைப்பு அரசை உருவாக்கின. இதன் தலைநகரம் கான்பரா ஆகும்.
பரப்பளவில் ஆறாவது பெரிய நாடாக இருப்பினும் இதன் மக்கள்தொகை வெறும் 23.2 மில்லியன்கள் (2.32 கோடி, 2013 மதிப்பீட்டின் படி ) மட்டுமே. இவர்களில் 60 விழுக்காட்டினர் பெருநிலப்பரப்பில் மாநிலத் தலைநகரங்களை அண்டி வாழ்கின்றனர். ஆத்திரேலியா மேற்கத்திய பொருளாதார முறைகளைப் பின்பற்றுகிறது. ஆள்வீத வருமானம் வலுவான பொருளாதார நாடுகளுக்கு இணையானது. தொழிலாளிகளில் 5% மட்டும் விவசாயத்தில் ஈடுபடுகின்றனர். எண்ணெய் வளமும், கனிம வளமும் மிகுந்த நாடு.
பெயர்க் காரணம்
thumbnail|left|[[சிட்னி நகரம் முதன் முதலில் அமைக்கப்பட்ட சாக்சன் துறையின் மாதிரிப்படம்]] ஆத்திரேலியா என்ற பெயர் Australis என்ற இலத்தீன் மொழிச் சொல்லில் இருந்து உருவானது. தெற்கே என்பது இதன் கருத்து. 1521 இல் எசுப்பானியர் பசிபிக் பெருங்கடலில் பயணம் செய்த முதலாவது ஐரோப்பியர் ஆவர். ஆங்கில மொழியில் முதன் முதலாக ஆத்திரேலியா என்ற சொல் 1625 இல் பயன்படுத்தப் பட்டது. சக்கார்த்தாவில் நிலை கொண்டிருந்த டச்சு கிழக்கிந்தியக் கம்பனியினர் 1638 இல் தெற்கே தாம் புதிதாகக் கண்டுபிடித்த இடத்திற்கு Australische என்ற பெயரை இட்டனர்.
ஆத்திரேலியாவை முதன் முதலில் சுற்றி வந்த மேத்தியூ பிலிண்டர்சு என்ற பிரித்தானிய மாலுமி 1814 இல் தனது A Voyage to Terra Australis என்ற நூலில் "ஆத்திரேலியா" என்ற பெயரைப் பயன்படுத்தியதில் இருந்து இப்பெயர் பரவலாக வழக்கூன்றியது. நியூ சவுத் வேல்சு ஆளுநர் லக்லான் மக்குவாரி 1817, திசம்பர் 12 இல் இப்பெயரை காலனித்துவ அரசுக்கு பரிந்துரைத்தார். 1824 இல் இப்பெயர் ஏற்பு பெற்றது.
ஆத்திரேலிய ஆங்கிலத்தில் "ஆஸ்திரேலியா" əˈstɹæɪljə, -liːə, -jə என்றவாறு பலுக்கப்படுகிறது. 20ம் நூற்றாண்டின் ஆரம்பத்தில் இருந்து ஆத்திரேலியா நாட்டை உள்ளூரிலும், வெளிநாடுகளிலும் ஓசு (Oz) என்றும், ஆத்திரேலியர்களை "ஒசி" (Aussie) எனவும் சுருக்கமாக அழைக்கப்படுகிறார்கள்.
ஆத்திரேலியப் பழங்குடிகள்
ஆத்திரேலியாவின் முதல் மனிதர் குடியேறியது 42,000 முதல் 48,000 ஆண்டுகளுக்கு முன்னர் என ஆய்வுகள் தெரிவிக்கின்றன. இவர்கள் தற்போது ஆத்திரேலியாவில் உள்ள பழங்குடிகளின் மூதாதையர் என அறியப்படுகிறது. இவர்கள் நியூ சவுத் வேல்சு மாநிலத்தில் லெக்முங்கோ (Laje Mungo) என்னுமிடத்தில் இருந்ததற்கான ஆதாரங்கள் உறுதி செய்யப்பட்டுள்ளன. கற்காலத்திற்கு முன்பிருந்து மனிதர்கள் வசித்தாலும் அவர்கள் தற்போதைய தென்கிழக்காசியத் தீவுகளிலிருந்து மிகப்பழங்காலத்தில் பிரிந்தவர்களாகத் நம்பப்படுகிறது. மரபணு மற்றும் மொழி அடிப்படையில் இப்பழங்குடிகளின் உறவும் தொடர்பும் (பிற நாட்டினத்தவர்களுடன்) உறுதிப்படவில்லை. இப்பழங்குடினரில் பெரும்பான்மையானோர் வேட்டையாடுபவர்கள். குயின்சுலாந்தின் தூர-வடக்கிலும், டொரெசு நீரிணைத் தீவுகளிலும் வாழும் பழங்குடியினர் மெலனேசியர்கள். இவர்களின் பண்பாடு, வாழ்க்கை முறை ஏனைய பழங்குடியினரை விட வேறுபட்டவை.
left|thumbnail|பார்க் எண்டெவர் என்ற கப்பலில் [[1770 இல் ஆத்திரேலியாவின் கிழக்குக் கரையில் வந்திறங்கிய கப்டன் சேம்சு குக் அதனை பிரித்தானியாவுக்காக உரிமை கோரினான்.]]